У сваім выступленні Начальнік чыгункі падзякаваў чыгуначнікам за добрасумленную працу і адзначыў, што дасягненні працоўнага калектыву пацвярджаюцца не толькі выкананнем эканамічных паказчыкаў, але і канкрэтнымі справамі. Пры гэтым ён падкрэсліў, што чыгуначны транспарт па-ранейшаму захоўвае свае лідзіруючыя пазіцыі на рынку транспартных паслуг і забяспечвае звыш 65% агульнага аб'ёму грузаабароту краіны і каля 30% — пасажыраабароту. У бягучым годзе чыгункай перавезена 157 млн тон грузаў і амаль 80 млн пасажыраў, пагрузка склала амаль 90 млн тон. Сярод дасягненняў адыходзячага года Уладзімір Марозаў таксама адзначыў рост кантэйнерных перавозак, праведзеную работу па рэалізацыі інфраструктурных праектаў і абнаўленню рухомага саставу.